آذربایجان‌دا اولوسلارآراسی تورک مدنیتی و میراثی وقفی‌نین حمایه‌سینده تورک دونیاسی موزیسینلرینی بیر آرایا گتیرجک دده قورقود اوتاق اورکسترینین تانیتیم مراسیمی ائدیلدی.
باشکند باکی‌داکی اولوسلارآراسی موغام مرکزین‌ده گئچیریلن مراسیمه، اولوسلارآراسی تورک مدنیتی و میراثی وقفی باشقانی گونای افندیئوا، آذربایجان مدنیت باخانی بیرینجی یاردیمچیسی واقیف علی‌یئو ایله دیپلوماتیک و اولوسلارآراسی میسیون نماینده‌لری و موسیقی سئورلر قاتیلدی.
اوزئییر حاجی‌بی‌لی ۱۰.جو اولوسلارآراسی موسیقی فستیوالی چرچیوه‌سین‌ده تشکیل اولونان تدبیرده دانیشان افندیئوا، وقفین، آذربایجان، قازاقیستان، قیرقیزیستان و تورکیه پرزیدنتلرینین دستگی ایله قورولدوغونو دئدی.
فوندون، تورکلرین زنگین مادی و معنوی ارثینی قوروماغا و گلیشدیرمه‌یه یؤنه‌لیک مختلیف پروژه‌لر حیاتا گئچیردیینه ایشاره ائد‌ن افندیئوا، بو پروژه‌لردن بیرینین ده "دده قورقود اوتاق اورکستری" اولدوغونو بیلدیردی.
اورکسترین، ۲۰۱۸.جی ایل اوچون "اسلام مدنیت باشکندی" اعلان ائدیلن ناخچیوان‌دا دا کونسئت وئردیگینی دئین افندیئوا، بو پروژه‌نین گرچکلشدیریلمه‌سینه قاتقی وئرن آذربایجان و تورکیه خاریجی ایشلر باخانلیقلارینا، موسیقی‌چیلرین باکی‌یا گلیشلرینی تامین ائد‌ن تورک هاوا یوللارینا دا تشکرلرینی بیلدیردی.
آذربایجان مدنیت باخانینین بیرینجی یاردیمچیس واقیف علی‌یئو ایسه اولوسلارآراسی تورک مدنیتی و میراثی وقفینین تورک دونیاسی مدنی میراثینین قورونماسی و تانیتیمی یولوندا حیاتا گئچیردیگی تدبیرلرین اؤنمینی قید ائتدی.
سؤزوگئدن تدبیرده آذربایجان، تورکیه، قازاقیستان و قیرقیزستان بسته‌چیلرینین بسته‌لری سسلندیریلرکن، دؤرد اؤلکه‌دن صنعتچیلر، خالق ماهنیلاری سؤیله‌دی.
صنعت یؤنتمن‌لیگی و رهبرلیگینی آذربایجان دؤولت صنعتچیسی پروفسور یالچین آدی‌گؤزلووون ائتدیگی اورکستر، تورک دونیاسینین زنگین مدنیتینی و اینجه صنعتینی، خالق یارادیجی‌لیغینی، اؤنملی بستکارلارین اثرلرینی دونیادا تانیتماق مقصدیله فعالیت گؤستریر و تورکلرین موسیقی‌سینین اولوسلارآراسی پلاتفورمدا ایجرا ائدیلمه‌سینه ایمکان وئریر.
